Návrh na skrátené legislatívne konanie

o návrhu zákona, ktorým sa mení a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov v znení zákona č. 557/2001 Z. z. 

	   Pripraviť návrh zákona, ktorým sa mení a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov v znení zákona č. 557/2001 Z. z.  vyplynul  z rokovania uskutočneného  so zástupcami Európskej komisie  21. marca 2002.  Z tohto rokovania  vznikla úloha vykonať urýchlene  harmonizáciu ustanovení citovaného zákona  so smernicami EÚ pre oblasť verejného obstarávania a v tej súvislosti riešiť ustanovenia zákona,  ktoré môžu byť chápané  zo strany zahraničných uchádzačov alebo záujemcov ako diskriminačné, zvýšiť transparentnosť procesu verejného obstarávania. Politická vôľa upraviť dotknuté ustanovenia zákona bude signálom pre členské krajiny EÚ, že Slovenská republika mieni zosúladiť legislatívu v oblasti verejného obstarávania so súčasne platnými acqui v čase vstupu do EÚ. Predloženie návrhu zákona do  skráteného legislatívneho procesu  je možné vnímať aj vo vzťahu k uzneseniu vlády Slovenskej republiky č. 1154      z 12. decembra  2001, ktorým boli schválené priority vlády Slovenskej republiky vyplývajúce z Pravidelnej správy o pripravenosti Slovenskej republiky  na členstvo v Európskej únii      z 13.  novembra 2001 a ktorým bolo uložené podpredsedovi vlády  Slovenskej republiky prijať opatrenia na zvýšenie transparentnosti verejného obstarávania.  

	Návrh na skrátené legislatívne konanie o návrhu zákona, ktorým sa mení  a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov v znení zákona č. 557/2001 Z. z.  reaguje aj na problémy pri uplatňovaní podprahového obstarávania s nižšou cenou tým, že stanovuje pravidlo pre dosiahnutie najlepšej hodnoty za vynaložené finančné prostriedky.  

	Z uvedených dôvodov je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky  v znení neskorších predpisov navrhnúť Národnej rade Slovenskej republiky, aby sa uzniesla  na skrátenom legislatívnom konaní o návrhu zákona, ktorým s mení a dopĺňa zákon                č. 263/1999 Z. z. o verejnom obstarávaní a o zmene a doplnení niektorých zákonov  v znení zákona č. 557/2001 Z. z.